proxectonos/corpus_dominio_legal_administrativo_tmp huggingface dataset:
ORDE do 27 de novembro de 2007 pola que se dispón o cesamento dun vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/12/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral, será acordada polo órgano competente da comunidade autónoma, por proposta das organizacións, organismos e entidades ás que representen aqueles.
Por outra parte, a teor do previsto no acordo do Consello da Xunta de Galicia, do 6 de xuño de 2002, no que se fixou a composición do Consello de Administración da Autoridade Portuaria de San Cibrao, Ferrol e a súa ría, nel intégrase un representante dos concellos de Cervo e Xove, que alternarán cada dous anos.
Tendo en conta que mediante Orde do 24 de maio de 2005 (publicada no DOG do 2 de xuño), dispúxose o nomeamento de vogal en representación do Concello de Cervo, é polo que, transcorrido o período de dous anos antes indicado, cómpre deixar sen efecto aquel nomeamento.
Polo exposto, e en exercicio da facultade que me foi atribuída polo Consello da Xunta de Galicia, na súa reunión do día dez de xaneiro de dous mil dous,
DISPOÑO:
O cesamento de José Insua Pernas como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Cervo, agradecéndolle os servizos prestados.
Santiago de Compostela, 27 de novembro de 2007.
María José Caride Estévez
Conselleira de Política Territorial, Obras Públicas e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 27 de novembro de 2007 pola que se dispón o nomeamento dun vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/12/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Por outra parte, a teor do previsto no acordo do Consello da Xunta de Galicia do 6 de xuño de 2002 no que se fixou a composición do Consello de Administración da Autoridade Portuaria de San Cibrao, Ferrol e a súa ría, nel intégrase un representante dos concellos de Cervo e Xove, que alternarán cada dous anos.
Tendo en conta que mediante a Orde do 24 de maio de 2005 (publicada no DOG do 2 de xuño) se dispuxo o nomeamento de vogal en representación do Concello de Cervo, é polo que, transcorrido o período de dous anos antes indicado, cómpre agora nomear como vogal o representante do Concello de Xove.
Polo exposto, vista a proposta do Concello de Xove, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de José Demetrio Salgueiro Rapa como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Xove.
Santiago de Compostela, 27 de novembro de 2007.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 24 de outubro de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/12/2007

Mediante a Resolución do 22 de novembro de 2006 (DOG nº 229, do 28 de novembro), convocáronse en concorrencia competitiva as axudas á mellora da produtividade empresarial mediante a innovación, cooperación e modernización do tecido produtivo, segundo as bases reguladoras publicadas no Diario Oficial de Galicia nº 40, do 27 de febreiro de 2006. As mencionadas bases desenvolven o conxunto de actuacións para a mellora da produtividade empresarial mediante a innovación e desenvolvemento, cooperación e modernización do tecido produtivo na Comunidade Autónoma de Galicia.
Vistos os recursos interpostos contra as resolucións dos expedientes instruídos ao abeiro destas bases propuxéronse para concesión os proxectos aprobados nos recursos estimados.
Na súa base 13 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 02.02.E4/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios das axudas concedidas en vía de recurso na convocatoria do 22 de novembro de 2006, segundo as bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo durante o terceiro trimestre de 2007, que figura como anexo.
Santiago de Compostela, 24 de outubro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "23500D006P010.PDF"
ORDE do 21 de novembro de 2007 pola que se resolve a convocatoria da do 28 de decembro de 2006 sobre concesión de axudas económicas ao alumnado de formación profesional para realizaren prácticas en centros de traballo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/12/2007

Cumpridos os trámites que figuran na Orde do 28 de decembro de 2006, DOG do 9 de xaneiro de 2007, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño, e programas de garantía social.
Vista a proposta da comisión de selección establecida no seu artigo 10 e de conformidade co disposto no artigo 11 de mesma orde de convocatoria,
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao curso 2006-2007 (prazo 2), que están expostas no taboleiro de anuncios da Consellería de Educación e Ordenación Universitaria, na Consellería de Presidencia, Admininistracións Públicas e Xustiza oficina de atención ao cidadán, e nas delegacións provinciais da Consellería de Educación e Ordenación Universitaria.
Segundo.-Denegar, por non reunir os requisitos establecidos no artigo 2 da orde de convocatoria, as solicitudes que se relacionan no anexo I.
Terceiro.-Contra esta resolución, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 21 de novembro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "23500D003P008.PDF"
CORRECCIÓN de erros.-Orde do 1 de marzo de 2007 pola que se regula a convocatoria, recoñecemento, certificación e rexistro das actividades de formación permanente do profesorado e se establecen as equivalencias das actividades de investigación e innovación e das titulacións.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 13/12/2007

Advertido erro na devandita orde, publicada no DOG nº 70, do 11 de abril de 2007, cómpre facer a seguinte corrección:
Na páxina 5.661, anexo VI, onde di: «Equivalencia entre actividades de innovación educativa e a formación permanente do profesorado», debe dicir: «Equivalencia entre actividades de formación permanente do profesorado e actividades de innovación educativa, programas europeos e outras».
RESOLUCIÓN do 21 de setembro de 2007, da Secretaría Xeral da Consellería de Educación e Ordenación Universitaria, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade aos convenios de colaboración previstos no artigo 3.1º c) do texto refundido da Lei de contratos das administracións públicas subscritos por esta consellería no segundo cuadrimestre do ano 2007 que se relacionan no anexo a esta resolución.
Santiago de Compostela, 21 de setembro de 2007.
Benito Fernández Rodríguez
Secretario xeral da Consellería de Educación
e Ordenación Universitaria
Ver referencia pdf "23900D007P022.PDF"
DECRETO 227/2007, do 29 de novembro, polo que se dispón o cesamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 12/12/2007

O ente público Portos de Galicia, creado pola Lei 5/1994, do 29 de novembro, ten entre as súas funcións a ordenación, administración e explotación das obras, instalacións, servizos e actividades portuarias, así como a planificación das zonas de servizo e as súas futuras ampliacións.
Segundo o teor do establecido no artigo 7 da devandita lei e no artigo 10 do seu regulamento (aprobado polo Decreto 227/1995), o órgano superior colexiado do ente público é o Consello de Administración. Del forman parte sete vogais en representación dos sectores económicos relacionados coas actividades portuarias, correspondendo tres ás confrarías de pescadores ou asociacións de productores, un por cada provincia costeira.
Segundo o previsto no artigo 10.6º do regulamento do ente público, estes vogais deixarán de desempeñar o seu cargo no suposto de proposta de cesamento emanada do presidente a iniciativa propia ou das institucións, corporacións ou organismos que propuxesen o seu nomeamento.
Xa que logo, recibida proposta de novo nomeamento de representantes da Federación Provincial de Confrarías de Pescadores de Lugo no Consello de Administración de Portos de Galicia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia na súa reunión do día vinte e nove de novembro de dous mil sete,
DISPOÑO:
Artigo único.-Que cese como vogal do Consello de Administración do ente público Portos de Galicia, en representación da Federación Provincial de Confrarías de Pescadores de Lugo, Domingo Fernández Fernández, e José Ramón Villarino Neira, como vogal suplente, agradecéndolles os servizos prestados.
Santiago de Compostela, vinte e nove de novembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 228/2007, do 29 de novembro, polo que se dispón o nomeamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 12/12/2007

O ente público Portos de Galicia, creado pola Lei 5/1994, do 29 de novembro, ten entre as súas funcións a ordenación, administración e explotación das obras, instalacións, servizos e actividades portuarias, así como a planificación das zonas de servizo e as súas futuras ampliacións.
Segundo o teor do establecido no artigo 7 da devandita lei e no artigo 10 do seu regulamento (aprobado polo Decreto 227/1995), o órgano superior colexiado do ente público é o Consello de Administración. Del forman parte sete vogais en representación dos sectores económicos relacionados coas actividades portuarias, correspondendo tres ás confrarías de pescadores ou asociacións de produtores, un por cada provincia costeira.
Estes vogais son nomeados polo Consello da Xunta de Galicia por proposta formulada polo presidente do ente público, en atención á proposta que emite cada unha das federacións provinciais das devanditas confrarías ou asociacións.
Polo exposto, recibida solicitude de novo nomeamento de representantes da Federación Provincial de Confrarías de Pescadores de Lugo no Consello de Administración de Portos de Galicia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia na súa reunión do día vinte e nove de novembro de dous mil sete,
DISPOÑO:
Artigo único.-Nomear a Domingo Rey Seijas como vogal do Consello de Administración do ente público Portos de Galicia, en representación da Federación Provincial de Confrarías de Pescadores de Lugo; e a Alfonso García Ben, como suplente.
Santiago de Compostela, vinte e nove de novembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 7 de novembro de 2007 pola que se lle autoriza a ampliación de catro unidades de educación secundaria obrigatoria ao centro privado La Salle de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/2007

Examinado o expediente presentado polo centro privado La Salle de Ferrol, en que solicita a ampliación de catro unidades de educación secundaria obrigatoria. Este centro conta con autorización para catro unidades de educación secundaria obrigatoria segundo a Orde do 29 de decembro de 1995.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non-universitarias e a Orde do 20 de setembro de 1995 que desenvolve o antedito decreto.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a ampliación de catro unidades de educación secundaria obrigatoria no centro privado La Salle de Ferrol, sendo a composición resultante a que se especifica no anexo desta orde.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 7 de novembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Ferrol.
Localidade: Ferrol.
Enderezo: rúa Pardo Bazán s/n.
Denominación: centro privado La Salle.
Titular: Hermanos de las Escuelas Cristianas.
Código do centro: 15006420.
Composición resultante:
3 unidades de educación infantil.
12 unidades de educación primaria.
8 unidades de educación secundaria obrigatoria.
ORDE do 10 de decembro de 2007 pola que se amplía a dotación orzamentaria para a concesión das axudas do réxime do pagamento único e doutros réximes de axuda directa á agricultura e gandaría establecidas pola Orde do 30 de xaneiro de 2007.
CONSELLERÍA DO MEDIO RURAL — III. OUTRAS DISPOSICIÓNS — 13/12/2007

A orde da Consellería do Medio Rural do 30 de xaneiro de 2007 (DOG nº 22, do 31 de xaneiro) regula o procedemento para a solicitude, tramitación e concesión, para o ano 2007, das axudas previstas dentro do réxime do pagamento único e doutros réximes de axuda directa á agricultura e gandaría, así como a indemnización compensatoria.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3, sinálase que as dotacións iniciais se poderán incrementar, se for procedente, tramitando o expediente de xeración e ampliación de crédito oportuno.
Coa finalidade de poder amparar todas as solicitudes das axudas directas no marco da aplicación da política agrícola común en Galicia financiadas polo Fondo Europeo Agrario de Garantía e xestionadas polo Fondo Galego de Garantía Agraria, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 562/2005, do 1 de decembro,
DISPOÑO:
Artigo único.
1. A dotación orzamentaria prevista para as axudas especificadas nos capítulos II, III e IV do título III da Orde do 30 de xaneiro de 2007 (DOG nº 22, do 31 de xaneiro), conforme a disposición adicional primeira, parágrafo 1, alínea a) da dita orde, amplíase no importe de 97.143.586 euros, e con cargo á aplicación 11.90.614A.779.1, primas gandeiras, dos orzamentos da Comunidade Autónoma de Galicia para 2007.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 30 de xaneiro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de decembro de 2007.
Alfredo Suárez Canal
Conselleiro do Medio Rural
ORDE do 4 de decembro 2007 pola que se modifica a do 17 de outubro pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais e artes plásticas e deseño, para ampliar o seu crédito orzamentario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/2007

A Orde do 17 de outubro de 2007, DOG nº 205, do 23 de outubro, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais e artes plásticas e deseño, establece no seu artigo 5 o crédito inicialmente outorgado para esta finalidade, sen prexuízo de que o devandito importe poida ser ampliado na medida en que exista crédito adecuado e suficiente nos orzamentos do exercicio económico do ano 2007.
Considerando tal previsión orzamentaria e con motivo dunha incorporación de créditos, procede ampliar o importe da contía inicial prevista na Orde do 17 de outubro de 2007.
Por todo o exposto, a Consellería de Educación e Ordenación Universitaria
DISPÓN:
Artigo único.-Modificación da Orde do 17 de outubro pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais e artes plásticas e deseño.
O artigo 5, parágrafo primeiro, da citada orde queda redactado como segue:
«O importe total das axudas económicas efectuarase con cargo ao concepto orzamentario 09.03.422M.480.2 dentro do exercicio orzamentario do ano 2007, da Dirección Xeral de Formación Profesional e Ensinanzas Especiais, ata un importe máximo de 1.022.716,20 euros (un millón vinte e dous mil setecentos dezaseis euros con vinte céntimos)».
Santiago de Compostela, 4 de decembro de 2007.
Laura Sánchez Piñón
Conselleira de Educación e Ordenación Universitaria
DECRETO 230/2007, do 15 de novembro, polo que se aproba o cambio de titularidade dun treito da estrada autonómica AC-400, p.k. 18+400 ao 19+720, a prol do Concello de Cerceda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 13/12/2007

O 21 de xuño de 2007 a Subdirección Xeral de Estradas da Consellería de Política Territorial, Obras Públicas e Transportes emitiu informe estimando adecuado o cambio de titularidade da estrada AC-400, p.k. 18+400 ao 19+720 a prol do Concello de Cerceda.
O artigo 54 da Lei 4/1994, do 14 de setembro, de estradas de Galicia establece que as estradas autonómicas ou provinciais ou os treitos determinados delas nos que a circulación adquira características urbanas entregaranse aos concellos respectivos.
A Consellería de Política Territorial, Obras Públicas e Transportes estimou adecuado o cambio de titularidade da estrada AC-400, p.k. 18+400 ao 19+720, susceptible de cesión ao concello por estar incluída no anexo II do Decreto 308/2003, do 26 de xuño, polo que se aproba a relación de estradas de titularidade da Comunidade Autónoma de Galicia, facendo referencia a aquelas susceptibles de ser transferidas, por non dar continuidade a itinerarios ou ser treitos antigos de estradas nas que se fixeron variantes de trazado, tendo en conta que a estrada citada adquiriu características netamente urbanas.
Na estrada AC-400, previsto transferir, concorren as seguintes características: é unha estrada da rede primaria complementaria de estradas da provincia da Coruña. No treito dos p.k. 18+400 ao 19+720 posúe beirarrúas en todo o seu percorrido, e ten edificacións e servizos urbanos.
Conforme o sinalado no artigo 5 da Lei 4/1994, do 14 de setembro, de estradas de Galicia, tras o acordo entre as administracións afectadas, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día quince de novembro de dous mil sete,
DISPÓN:
Artigo 1º
Apróbase o cambio de titularidade a favor do Concello de Cerceda da AC-400, p.k. 18+400 ao 19+720.
Artigo 2º
A estrada incorporarase á relación de estradas de titularidade do Concello de Cerceda como sinala o artigo 4 da Lei 4/1994, do 14 de setembro, de estradas de Galicia.
Artigo 3º
Correspóndelle ao Concello de Cerceda, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova administración titular da estrada.
Artigo 4º
A entrega da vía formalizarase, durante os dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Disposición derradeira
Este decreto terá efectos desde o día seguinte ao da súa publicación no Diario Oficial de Galicia.
Muxía, quince de novembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 12 de novembro de 2007 pola que se prorroga a autorización do Conservatorio Profesional de Música de Ribadavia, de titularidade municipal, para impartir con carácter provisorio durante o curso escolar 2007/2008 as ensinanzas elementais e profesionais de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/2007

Segundo o disposto no artigo 31 do Estatuto de autonomía de Galicia, é competencia da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 585/2005, do 29 de decembro, DOG do 9 de xaneiro de 2006, a Consellería de Educación e Ordenación Universitaria é o órgano da Administración da Comunidade Autónoma de Galicia a que lle corresponden estas competencias.
Os conservatorios de música de titularidade municipal levan a cabo un importante labor no fomento, difusión e extensión das ensinanzas de música por todo o territorio da Comunidade Autónoma de Galicia, e teñen unha grande importancia para o desenvolvemento integral dos nenos e mozos, contribuíndo así ao enriquecemento da vida cultural dos concellos.
Por Orde do 5 de outubro de 2006, DOG do 2 de novembro, autorizouse o Conservatorio Profesional de Música de Ribadavia, de titularidade municipal, para impartir con carácter provisorio durante o curso escolar 2006/2007, o grao medio das ensinanzas de música.
Tendo en conta que o Conservatorio Profesional de Música de Ribadavia está a tramitar a autorización definitiva para impartir as ensinanzas elementais e profesionais de música, é polo que esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Prorrogar a autorización do Conservatorio Profesional de Música de Ribadavia, de titularidade municipal, para impartir con carácter provisorio durante o curso escolar 2007/2008 as ensinanzas elementais e profesionais de música.
Segundo.-O órgano competente do concello titular deste conservatorio ten a obriga de cumprir o compromiso adquirido de levar a cabo todas as actuacións necesarias neste centro educativo para adaptalo aos requisitos mínimos exixidos regulamentariamente e coa anticipación suficiente para poder tramitar e conceder a correspondente autorización definitiva antes do inicio do curso escolar 2008/2009.
Disposición derradeira
Facúltase as direccións xerais de Ordenación e Innovación Educativa e a de Formación Profesional e Ensinanzas Especiais para ditaren as normas necesarias para o desenvolvemento desta orde.
Santiago de Compostela, 12 de novembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Ribadavia.
Localidade: Ribadavia.
Código do centro: 32016546.
Titular: Concello de Ribadavia.
Centro: Conservatorio Profesional de Música de Ribadavia.
Autorización provisoria: ensinanzas elementais e profesionais de música.
ORDE do 12 de decembro de 2007 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/12/2007

Por Orde do 15 de febreiro de 2007 (DOG nº 38, do 22 de febreiro), a Consellería de Presidencia, Administracións Públicas e Xustiza anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración Local, elaborouse a correspondente proposta mediante acta motivada, e de conformidade co artigo 5 da citada orde,
RESOLVO:
Primeiro.-Ceder en propiedade vehículos equipados para uso da policía local aos seguintes concellos:
Ver referencia pdf "24000D003P007.PDF"
Segundo.-Notificar o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 12 de decembro de 2007.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 8 de novembro de 2007 pola que se dispón o nomeamento de vogal por designación do Padroado do Centro Galego de Arte Contemporánea.
CONSELLERÍA DE CULTURA E DEPORTE — II. AUTORIDADES E PERSOAL — 22/11/2007

No artigo 5.2º b) do Decreto 326/1996, do 26 de xullo, de regulamentación do Centro Galego de Arte Contemporánea, establécese que o padroado do CGAC será o seu órgano reitor colexiado, indicando a composición dos seus membros, e que lle corresponde á conselleira de Cultura e Deporte o nomeamento dos vogais por designación entre persoas de recoñecido prestixio ou competencia en asuntos relacionados coa cultura e as artes plásticas ou que se distinguisen polos servizos ou axudas ao Centro Galego de Arte Contemporánea.
É polo que, conforme as facultades conferidas na disposición derradeira primeira do citado decreto,
DISPOÑO:
O nomeamento de María Luisa Sobrino Manzanares como vogal do Padroado do Centro Galego de Arte Contemporánea.
Santiago de Compostela, 8 de novembro de 2007.
Ánxela Bugallo Rodríguez
Conselleira de Cultura e Deporte
ORDE do 8 de novembro de 2007 pola que se dispón o cesamento de vogal por designación do Padroado do Centro Galego de Arte Contemporánea.
CONSELLERÍA DE CULTURA E DEPORTE — II. AUTORIDADES E PERSOAL — 22/11/2007

No artigo 5.2º b) do Decreto 326/1996, do 26 de xullo, de regulamentación do Centro Galego de Arte Contemporánea, establécese que o Padroado do CGAC será o seu órgano reitor colexiado, indícase a composición dos seus membros e que lle corresponde á conselleira de Cultura e Deporte o nomeamento e cesamento dos vogais por designación.
É polo que conforme as facultades conferidas na disposición derradeira primeira do citado decreto,
DISPOÑO:
O cesamento, por petición propia, de Tomás Lloréns Serra como vogal do Padroado do Centro Galego de Arte Contemporánea, agradecéndolle os servizos prestados.
Santiago de Compostela, 8 de novembro de 2007.
Ánxela Bugallo Rodríguez
Conselleira de Cultura e Deporte
b) NOMEAMENTOS CONSELLERÍA DE CULTURA
E DEPORTE
ACORDO do 6 de novembro de 2007, da Mesa do Parlamento de Galicia, polo que se anuncia a convocatoria de seis bolsas para a realización de estudos de posgrao en universidades e centros superiores de investigación de países da Unión Europea, para o curso académico 2007-2008 ou 2008-2009.
PARLAMENTO DE GALICIA — III. OUTRAS DISPOSICIÓNS — 22/11/2007

A Mesa do Parlamento de Galicia, na súa sesión do 6 de novembro de 2007, acordou convocar seis bolsas para a realización de estudos de posgrao en universidades e centros superiores de investigación de países da Unión Europea, nas áreas de ciencias sociais (exclúense enxeñarías e arquitecturas), para o curso académico 2007-2008 ou 2008-2009.
As bases reguladoras da concesión das bolsas están publicadas no Boletín Oficial do Parlamento de Galicia nº 443, do 8 de novembro de 2007 (c.e. nº 448, do 15 de novembro), e na páxina web do Parlamento de Galicia.
Santiago de Compostela, 8 de novembro de 2007.
Dolores Villarino Santiago
Presidenta do Parlamento de Galicia
CORRECCIÓN de erros.-Resolución do 31 de outubro de 2007, da Dirección Xeral de Relacións Laborais, pola que se comunican os lugares de habilitación e se dá publicidade á versión bilingüe do libro de subcontratación regulado no Real decreto 1109/2007, do 24 de agosto, polo que se desenvolve a Lei 32/2006, do 18 de outubro, reguladora da subcontratación no sector da construción.
CONSELLERÍA DE TRABALLO — III. OUTRAS DISPOSICIÓNS — 22/11/2007

Advertido erro na devandita resolución, publicada no DOG nº 220, do mércores, 14 de novembro de 2007, cómpre facer a oportuna corrección:
Na páxina 18.222 a continuación do texto correspondente á contraportada debemos engadir a súa parte castelá:
Ver referencia pdf "22600D013P031.PDF"
RESOLUCIÓN do 31 de outubro de 2007, da Dirección Xeral de Desenvolvemento Sostible, pola que se lle dá publicidade ás axudas concedidas para a realización de actividades de educación para a sustentabilidade, concedidas ao abeiro da Orde do 14 de maio de 2007 (Diario Oficial de Galicia número 98, do 23 de maio).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 22/11/2007

De conformidade co establecido nos artigos 18 da Lei 38/2003, do 17 de novembro, xeral de subvencións, artigo 15 da Lei 9/2007, do 13 de xuño, de subvencións de Galicia, e artigo 5.4º da Orde do 14 de maio de 2007, pola que se establecen axudas para a realización de actividades de educación para a sustentabilidade, publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Obxecto da axuda: esta orde ten por obxecto a concesión de axudas para a realización de accións de educación para a sustentabilidade, que realicen en 2007: obradoiros, foros de participación, campañas de sensibilización e accións de formación.
Norma reguladora: Orde do 14 de maio de 2007, pola que se establecen axudas para a realización de actividades de educación para a sustentabilidade (Diario Oficial de Galicia número 98, do 23 de maio).
Anexo I: os concellos, mancomunidades e consorcios que pertenzan ao ámbito dunha Administración local beneficiarios e importe da subvención concedida a cada un deles expresado en euros, por orde de puntuación.
-Aplicación orzamentaria: 15.04.541E.760.1.
-Crédito orzamentario: 415.000 .
Anexo II: universidades beneficiarias e importe da subvención concedida a cada unha delas expresado en euros, por orde de puntuación.
-Aplicación orzamentaria: 15.04.541E.744.1.
-Crédito orzamentario: 30.000 .
Santiago de Compostela, 31 de outubro de 2007.
Emilio Manuel Fernández Suárez
Director xeral de Desenvolvemento Sostible
Ver referencia pdf "22600D013P031.PDF"
ORDE do 16 de novembro de 2007 pola que modifica a do 18 de decembro de 2006, pola que se establecen as bases reguladoras para a concesión de axudas aos concellos galegos, para a promoción de iniciativas ambientais, así como a súa convocatoria para 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 22/11/2007

Por Orde do 18 de decembro de 2006 (Diario Oficial de Galicia nº 246, do 26 de decembro) convocáronse axudas aos concellos galegos para a promoción de iniciativas ambientais por estes.
No seu artigo 14.3º disponse que a data máxima de xustificación será o 1 de decembro de 2007.
Por distintos motivos, moitos dos concellos beneficiarios deste programa de axudas están a demandar que se amplíe o devandito prazo de xustificación dos investimentos que estes han de realizar.
En virtude do anterior, consonte co disposto no artigo 27.15º do Estatuto de autonomía e no uso das atribucións que me confire o artigo 34 da Lei 1/1983, do 22 de febreiro, reguladora da Xunta e da súa presidencia,
DISPOÑO:
Artigo único.
O punto 3º do artigo 14 da orde da Consellería de Medio Ambiente e Desenvolvemento Sostible do 18 de decembro de 2006, queda redactado do seguinte xeito:
«3. A data máxima para a xustificación será o 28 de decembro de 2007».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de novembro de 2007.
Manuel Vázquez Fernández
Conselleiro de Medio Ambiente
e Desenvolvemento Sostible
CORRECCIÓN de erros.-Orde do 29 de agosto de 2007 pola que se establecen as bases reguladoras das axudas para a dotación das explotacións gandeiras con sistemas de almacenamento de animais mortos e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 22/11/2007

Advertidos erros no texto da Orde do 29 de agosto de 2007 pola que se establecen as bases reguladoras das axudas para a dotación das explotación gandeiras con sistemas de almacenamento de animais mortos e se convocan para o ano 2007, que foi publicada no Diario Oficial de Galicia nº 171, do 4 de setembro, cómpre facer a seguinte corrección:
Na páxina 14.692, onde di: «O Regulamento (CE) nº 1857/2006 da Comisión, do 15 de decembro de 2006, sobre a aplicación dos artigos 87 e 88 do tratado das axudas estatais para as pequenas e medianas empresas dedicadas á produción de produtos agrícolas e polo que se modifica o Regulamento (CE) nº 70/2001, contempla no seu artigo 4º a posibilidade de outorgar axudas para auxiliar investimentos nas explotacións sempre que se respecten os condicionamentos do citado artigo, podendo acadar nas condicións especificadas na alínea e un 75% en zonas desfavorecidas e un 60% no resto das zonas.», debe dicir: «O Regulamento (CE) nº 1860/2004, da Comisión, do 6 de outubro de 2004, relativo á aplicación dos artigos 87 e 88 do Tratado CE ás axudas de minimis nos sectores agrario e pesqueiro (L325 do 28-10-2004) permite unha axuda a estes sectores sempre que as axudas concedidas, por este réxime, á calquera empresa non superen os 3.000 euros, nun período de 3 anos».
RESOLUCIÓN do 31 de outubro de 2007, da Secretaría Xeral de Relacións Exteriores, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/11/2007

Ver referencia pdf "22600D007P011.PDF"
CORRECCIÓN de erros.-Orde do 16 de novembro de 2007 sobre delegación de competencias no secretario xeral e noutros órganos da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/11/2007

Advertido erro na devandita orde, publicada no Diario Oficial de Galicia nº 223, do luns 19 de novembro de 2007, cómpre facer a seguinte corrección:
Na páxina 18.444 no artigo 2º. Contratación, convenios de colaboración e xestión financeira e orzamentaria, no punto primeiro sobre a delegación no secretario xeral, alínea c), onde di: «c) A subscrición, modificación, prórroga e resolución dos convenios de colaboración que acorde a Vicepresidencia da Igualdade e do Benestar e que afecten materias atribuídas a máis dun centro directivo dependente desta, agás os que precisen aprobación do Consello da Xunta de Galicia», debe dicir: «c) A subscrición, modificación, prórroga e resolución dos convenios de colaboración que acorde a Vicepresidencia da Igualdade e do Benestar nas materias atribuídas á secretaría xeral e nas atribuídas a máis dun centro directivo dependente da Vicepresidencia, agás os que precisen aprobación do Consello da Xunta de Galicia».
ORDE do 16 de novembro de 2007 pola que se autoriza o inicio de actividades da residencia de maiores de Volta do Castro en Santiago de Compostela (A Coruña).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/11/2007

En virtude do disposto no artigo 29 da Lei 4/1993, do 14 de abril, de servizos sociais e o artigo 6 do Decreto 143/2007, do 12 de xullo, de autorización e acreditación dos programas e dos centros de servizos sociais, para a creación dos centros de servizos sociais propios da Administración autonómica é preciso unha norma con rango de decreto, e para o seu inicio de actividades orde do departamento da Administración autonómica competente.
A residencia de maiores de Volta do Castro créase mediante o Decreto 61/2004, do 25 de marzo (DOG nº 60, do 26 de marzo), polo que procede agora a autorización do inicio das súas actividades.
Ao abeiro do establecido na disposición derradeira primeira do antedito decreto autorízase a Vicepresidencia da Igualdade e do Benestar para ditar cantas disposicións sexan necesarias para o desenvolvemento e execución do citado Decreto 143/2007, do 12 de xullo.
Por todo o anterior, e en uso das facultades que teño atribuídas pola Lei 1/1983, do 22 de febreiro, de normas reguladora da Xunta e da súa Presidencia, modificada pola Lei 11/1988, do 20 de outubro, polo Decreto 211/2005, do 3 de agosto, polo que se establece a estrutura orgánica da Xunta de Galicia e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.-Autorizar o inicio de actividades e a posta en funcionamento da residencia de maiores de Volta do Castro no Concello de Santiago de Compostela conforme os datos que se relacionan no anexo desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de novembro de 2007.
Anxo Manuel Quintana González
Vicepresidente da Igualdade e do Benestar
ANEXO
Provincia: A Coruña.
Concello: Santiago de Compostela.
Enderezo: r/ Idelfonso Sánchez Mera.
Denominación: residencia de maiores de Volta do Castro.
Tipoloxía: gran centro residencial.
Área: vellez.
Número de prazas autorizadas: 150.
Número de prazas de enfermaría: 9.
RESOLUCIÓN do 2 de novembro de 2007 pola que se fan públicas as axudas concedidas ao abeiro da do 29 de marzo, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior por organizacións non gobernamentais de cooperación ao desenvolvemento e pola que se convocan as correspondentes ao ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/11/2007

Conforme o establecido polo primeiro parágrafo do artigo 9 da Resolución do 29 de marzo de 2007, da Secretaría Xeral de Relacións Exteriores, pola que se aproban as bases reguladoras de concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior por organizacións non gobernamentais de cooperación ao desenvolvemento e pola que se convocan as correspondentes ao ano 2007, unha vez ultimada a concesión de axudas, publicarase no Diario Oficial de Galicia a relación das concedidas con indicación do/a beneficiario/a, contía, país de execución do proxecto e finalidade.
Na súa virtude,
RESOLVO:
Publicar no Diario Oficial de Galicia as axudas concedidas pola resolución da Secretaría Xeral de Relacións Exteriores, do 16 de xullo, para a execución de proxectos de cooperación ao desenvolvemento no exterior ás organizacións non gobernamentais de cooperación ao desenvolvemento, por un importe global de tres millóns catrocentos dez mil sesenta e un euros (3.410.061 euros), nas contías, beneficiarios, finalidade, país de execución e aplicacións orzamentarias que se relacionan no anexo desta resolución.
Santiago de Compostela, 2 de novembro de 2007.
P.S. (Orde 1-10-2007)
Gumersindo Guinarte Cabada
Secretario xeral da Presidencia
Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas, subscritos por esta secretaría xeral no segundo cuadrimestre do ano 2007 e que se relacionan no anexo a esta resolución.
Santiago de Compostela, 31 de outubro de 2007.
P.S. (Orde 1-10-2007)
Gumersindo Guinarte Cabada
Secretario xeral da Presidencia
Ver referencia pdf "22600D007P011.PDF"
Ver referencia pdf "22600D008P013.PDF"
ORDE do 19 de novembro de 2007 pola que se amplía a dotación orzamentaria para a concesión das axudas destinadas para o fomento das razas autóctonas galegas de protección especial en perigo de extinción e se convocan no ano 2007.
CONSELLERÍA DO MEDIO RURAL — III. OUTRAS DISPOSICIÓNS — 23/11/2007

Orde do 4 de abril de 2007 (DOG nº 71, do xoves 12 de abril), pola que se establecen as bases reguladoras das axudas destinadas para o fomento das razas autóctonas galegas de protección especial en perigo de extinción e se convocan no ano 2007.
No seu artigo 15 precísanse as aplicacións orzamentarias e o importe económico previsto para o financiamento das devanditas axudas, e no seu parágrafo 2º sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Dispoñendo de novos fondos adecuados para a ampliación orzamentaria, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de Autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, de normas reguladoras da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 4 de abril de 2007 (DOG nº 71, do xoves 12 de abril), pola que se establecen as bases reguladoras das axudas destinadas para o fomento das razas autóctonas galegas de protección especial en perigo de extinción.
2. O incremento da dotación será de:
10.000 euros, con cargo á aplicación orzamentaria 11.03.713-C.771.2 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na devandita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 4 de abril de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de novembro de 2007.
Alfredo Suárez Canal
Conselleiro do Medio Rural
RESOLUCIÓN do 15 de outubro de 2007, da Secretaría Xeral de Comunicación, pola que se lles dá publicidade aos beneficiarios das axudas concedidas ás empresas que realicen publicacións periódicas escritas integramente en galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/11/2007

Esta secretaría xeral resolveu a publicación da relación de axudas que se especifican no anexo, concedidas no ano 2007 ao amparo da Resolución do 27 de decembro de 2006, da Secretaría Xeral de Comunicación, pola que se convocan, para o ano 2007, axudas económicas, en réxime de concorrencia competitiva, dirixidas a empresas que realicen publicacións periódicas escritas integramente en galego.
Estas axudas fináncianse con cargo ás aplicacións orzamentarias 04.30.151A.470.0 e 04.30.461A.470.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 15 de outubro de 2007.
Fernando Salgado García
Secretario xeral de Comunicación
Ver referencia pdf "22700D005P010.PDF"